《纪事》
清代·方登峄

争看金甲健儿装，玉辇云移下凤皇。都尉鱼丽开细柳，将军猿臂射长杨。

蟊孤露冷摇秋月，韎韐风高带晓霜。大阅至尊非好武，良弓不为太平藏。

作者简介：（1659—1725）安徽桐城人，字凫宗，号屏柘。方孝标侄。诸生。康熙间官工部主事。五十年，以戴名世《南山集》案牵连，戍黑龙江。在戍所种花赋诗。后奉诏赦归，则已死塞外。有《述本堂诗集》。